Румен Ченков
Мечтите

chitanka.info

Чудесно е, че сбъдват се мечтите!

Как иначе би имало мечти?

Живецът ни в желанията скрит е

и с тяхната настойчивост пламти.

Понякога бленуваме химери

и в нощите, замаяни, не спим,

но важно е, че устремно живеем:

готови сме до край да устоим.

И често сме излъгани и жалки,

оплакващи късмета си свидлив.

Каквото да постигнем, все е малко

и всеки късметлия ни е крив.

Но хиляди, милиони са мечтите,

зареждащи ни с жажда за живот!

Отстъпват неуспехите ни, свити.

По мъдри сме. Отново сме на ход.

1994 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.